**A B33 Kosárlabda DIÁKOLIMPIA® 2016/17 Versenyeire a nevezés az**

**MKOSZ** ([**www.kosarsport.hu**](http://www.kosarsport.hu/))

**és a**

**Sport Division Kft. (www.b33.hu)**

**honlapon keresztül elektronikusan tehető meg.**

 A Nevezés menete:

1. Minden egyes benevezett Csapatról a nevezést kezdeményezőnek - Testnevelő/Edző - ki kell tölteni a honlapon (www.b33.hu) megtalálható nevezési felületet. (Ha egy Iskola több csapatot is indít, akkor minden egyes Csapatot külön-külön be kell nevezni.)
2. A nevezést kezdeményezőnek a nevezés kezdetén meg kell adni egy Felhasználó nevet és egy Jelszót. Később a csapat adatainak módosításának, vagy a csapat törlésének kezdeményezéséhez ezek az adatok szükségesek.
3. A Csapatról és a Csapatban szereplő Játékosról a nevezési felületen szereplő minden \*-gal jelölt adatot meg kell adni.
4. A nevezés véglegesítését megelőzően meg kell ismerni és el kell fogadni a Verseny hivatalos dokumentumait, amelyek letölthetőek a nevezés során és a Verseny hivatalos honlapjairól ([www.kosarsport.hu](http://www.kosarsport.hu) és [www.b33.hu](http://www.b33.hu)) is.
5. Az érvényes nevezés feltétele minden benevezett, 13. életévét betöltött játékos regisztrációja a 3x3 kosárlabdázás FIBA által kialakított [www.3x3planet.com](http://www.3x3planet.com) honlapon. A regisztrációt a nevezés leadása előtt kell elvégezni. A regisztráció menete letölthető a nevezés során és a Verseny hivatalos honlapjairól.
6. A NEVEZÉS ELKÜLDÉSE (nevezés lezárását) követően az Edző nevezés során megadott e-mail címére egy válasz mail érkezik, benne a Nevezési Lap, a Játékos Nyilatkozat, a Szülői Nyilatkozat (16 év alatti tanuló esetében) és a Tanulói Viszony Igazolás nyomtatható változatával. A kinyomtatott és aláírt Nevezési Lapot a Nevezési határidő lejárta előtt elektronikusan el kell küldeni mind a megyei szövetség mind a [diakolimpia@b33.hu](mailto:diakolimpia@b33.hu) e-mail címekre. (A Nevezési Lap eredeti aláírt példányát a Torna kezdete előtt át kell adni a Szervező helyszínen lévő képviselőinek.)
7. A nevezés leadásával egy időben lehetőség van a Játékos Nyilatkozatok, a Szülői Nyilatkozatok (16 év alatti tanuló esetében) és a Tanulói Viszony Igazolás kinyomtatására is.
8. A csapat adatainak módosítása, vagy a csapat törlése a nevezési felületről kezdeményezhető a csapat nevezése során megadott Felhasználónév és Jelszó megadását követően.
9. Az eredeti aláírt Nevezési Lapot, Játékos Nyilatkozatokat, és a Tanulói Viszony Igazolást a Verseny megkezdése előtt az adategyeztetés (CHECK-IN) során át kell adni a szervezők Verseny helyszínén tartózkodó képviselőinek.
10. A Szülői Nyilatkozatot az Iskolának kell megőriznie és a szervezők kérése esetén azt megküldeni.

Javasoljuk, hogy kövessék figyelemmel a [www.kosarsport.hu](http://www.kosarsport.hu/) és a www.b33.hu oldalakat a versenyek, a lebonyolítás, és egyéb további információk érdekében.

A tornán, a CHECK-IN során a Csapatok és a Játékosok adatai egyeztetésre kerülnek, ezért az egyeztetéshez szükséges iratokat (személyi igazolvány, diákigazolvány, stb) az ellenőrzést végzőknek kérésre be kell mutatni.

Az MKOSZ és Sport Division Kft. a játékosokat adategyeztetés és/vagy további adatok bekérése céljából a megadott elérhetőségeken megkeresheti.

Egy nevezést kezdeményező több csapatot is nevezhet, de minden csapatot külön be kell neveznie. Egy játékos csak egy csapatban szerepelhet.

A Versenykiírás, a nevezési szabályok megszegése, az adatközlés elmulasztása, vagy nem valós adatok megadása kizárást vonhat maga után.